Kulkkila

Kulkkila on kylä Kokemäellä Satakunnassa entisen Kauvatsan kunnan alueella. Se sijaitsee Sääksjärven etelärannalla Kauvatsanjoen alkukohdan länsipuolella. Kulkkila on läheisessä yhteydessä sen itäpuolella sijaitsevien Sääkskosken ja Plättilänmaan kylien kanssa Kulkkilan kyläsuunnitelma , Kulkkilan vapaa-aikakerho ry, 27.11.2005. Viitattu 15.8.2016..

Kulkkilassa toimi oma koulu vuosina 1913–1982.Kokemäen koulut , 1996, Kokemäen kunta. Viitattu 15.8.2016. Koulutalo sekä 1800-luvulta peräisin oleva, hyvin säilynyt Vähtärin taloryhmä ovat Kulkkilan kylän näkyvimmät maamerkit.Satakunnan kulttuuriympäristöt eilen, tänään, huomenna, toim. Niina Uusi-Seppä, s. 256. Satakunnan museo 2012.  (PDF).

Alueella tuotetaan nykyisin paljon mansikkaa, jonka viljelyyn kyläläisiä alkoi innostaa Kulkkilan koulun ensimmäinen opettaja K. V. Koskilahti. Sääksjärven rannoilla on monia kesämökkejä.

Historiaa
Kulkkilasta on tehty yksittäisiä kivikautisia esinelöytöjä, mutta ne eivät välttämättä todista alueen olleen silloin asuttu. 1500-luvulta lähtien kylä tunnetaan maanviljelyn, karjanpidon, kalastuksen ja metsästyksen harjoittamispaikkana. Lisää viljelyalaa raivattiin kaskeamalla. 1800-luvulla kylä tunnettiin vuohistaan ja kutunjuustostaan.

1700-luvun alkupuolelle asti Kulkkilan kylä kuului Suur-Huittisten pitäjään.

Lähteet

Kirjallisuutta
Suontausta, Jaakko: Kulkkilan koulutiellä. Kulkkilan vapaa-aikakerho, kirjatoimikunta 2008. .

Luokka:Kauvatsan kylät